Tara Reidová

Tara Donna Reidová (* 8. november 1975, Wyckoff, New Jersey) je americká herečka. Je známa z filmu Prci, prci, prcičky (1999), Prci, prci, prcičky 2 (2001) a Prci, prci, prcičky: Stretávka (2012), kde sa objavila v úlohe Vickie. V roku 2013 zažiarila ako April Wexlerová vo filme Sharknado.

Debutovala vo filme A Return to Salem's Lot v roku 1987. Medzi jej ďalšie filmy patria Big Lebowski (1998), Urban Legend (1998), Dr. T a jeho ženy (2000), Josie a pussycats (2001), Sexy party (2002), Šialené rande (2003), a  Sám v temnote (2005).

Biografia

Detstvo 
Tara Donna Reidová sa narodila a vyrastala vo Wyckoffe v New Jersey. Jej matka Donna Reidová, rod. Bennettová a otec Thomas Reid (1940-2016), boli učiteľmi. Jej otec tiež pracoval na Wall Street. Navštevovala základnú katolícku školu sv. Alžbety, strednú školu Dwighta D. Eisenhowera a i. Zmaturovala na Barnstable Academy.

Kariéra

Reidová sa začala venovať herectvu ako 6 ročná v show Child's Play, a objavila sa vo viac projektoch, ako napr. Jell-O, McDonald’s, Crayola a Milton Bradley. Ako tínedžerka zase v Saved by the Bell: The New Class.

Po presťahovaní sa do Hollywoodu v roku 1997, zakrátko získala kľúčovú rolu vo filme Big Lebowski. V roku 1998 sa objavila v ďalších filmoch, ako napr. Veľmi nebezpečné známosti a Urban Legend. Skutočný úspech okúsila po získaní roly Vickie vo filme Prci, prci, prcičky (1999).

Po úspechu, ktorý zožala v spomínaných snímkach, sa objavila v ďalších komerčných projektoch ako napr. Josie a pussycats a Sexy party. Zahrala si tiež najmladšiu dcéru texaského gynekológa v snímke Roberta Altmana Dr. T a jeho ženy po boku Richarda Gereho. Neskôr sa objavila po boku Ashtona Kutchera vo filme Šialené rande, za ktorý bola nominovaná na ocenenie za Najhoršiu herečku a Najhorší pár na plátne roku 2004 Zlatá malina.

V roku 2005 si zahrala v snímke nemeckého režiséra Uweho Bolla Sám v temnote spolu s Christianom Slaterom. Film bol zotretý kritikmi a Tara Reidová bola nominovaná na cenu Razzie Award za najhorší ženský herecký výkon. Reidová sa podpísala pod program Wild On Tara Reid (neskôr premenovaný na Taradise), ktorý ukazoval zabávanie sa vyššej spoločnosti, dovolenky. Táto show mala premiéru v auguste 2005, no už v septembri bola zrušená.

V januári 2007 Reidová natáčala reklamu s Danielom Connom pre austrálsku spoločnosť Dodo. V rokoch 2007 a 2008 hrala vo viacerých filmoch, ako napr. 7-10-Split, If I Had Known I Was a Genius a Na život a na smrť. Tiež si zahrala hlavnú úlohu v televíznom horore Hady útočia. V roku 2010 získala úlohu Bonnie v trileri The Fields 2011.

Reidová tiež navrhovala kolekciu oblečenia s Edom Hardym, dizajnérom od Christiana Audigiera pod názvom Mantra, ktorá sa dostala do obchodných reťazcov v roku 2009. Ilustrovaná Reidová sa objavila vo vydaní magazínu Playboy v roku 2010.

V auguste 2011 sa zapojila do britskej reality show Celebrity Big Brother 8.

V septembri 2011 oznámila oficiálne cez sociálnu sieť Twitter, že sa objaví v novom hudobnom videoklipe „Wow Oh Wow“ od Jedward which they started shooting in late October of the same year. In 2014, she appeared in their music video for "Ferocious".

Súkromie
V marci 2000 spoznala Carsona Dalyho a začali sa stretávať. V októbri toho istého roku sa zasnúbili, avšak v júni 2001 zasnúbenie zrušili.

V októbri 2006 Tara Reidová v interview pre Us Weekly priznala, že podstúpila liposukciu..

V januári 2010 ju jej priateľ Michael Axtmann požiadal o ruku v reštaurácii v Los Angeles. Plánovali sa vziať na súkromnom obrade v lete 2010.  Avšak v apríli sa jej aj tento vzťah rozpadol.

Ešte v tom roku, v novembri začala randiť s dánskym businessmanom Michaelom Lillelundom. Podľa magazínu People, v auguste 2011 Reidovej hovorca vyhlásil, že Tara Reidová sa vydala v Grécku. Avšak, Lillelund to popieral, a hovoril, že on nebol v kontakte s Reidovou od februára.

Reidová zverejnila, že sa vydala za bulharského finančníka Zacharyho Kehayova, no v októbri zase oznámila, že sobáš nebol uzavretý legálne.

Od roku 2013 do 2014 sa stretávala s hudobníkom Erezom Eisenom.

Filmografia

Televízia

Filmy

Referencie

Iné projekty

Externé odkazy
 
 

Filmové herečky USA
Televízne herečky USA
Detskí herci
Osobnosti z New Jersey